Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: 251/2000. (XII. 24.) Korm. rendelet (a továb biak ban: Bkr.) 2. §-a a következõ 28–32. ponttal egészül ki:
Paragraph Index: 3433

18. § Az Mvhr. 19. §-ának (4) és (5) bekezdése helyébe a következõ rendelkezés lép: „(4) Értékpapírok értékelési különbözeteként kell kimutatni a (2) és (3) bekezdés szerinti értékpapírok mérlegfordulónapra vonatkozóan meghatározott, könyvvizsgáló által hitelesített piaci értékének, illetve a negyedév utolsó napjára vonatkozóan, valamint naponta meghatározott piaci értékének (kamatozó értékpapírok esetében az utolsó kamatfizetéstõl, a kibocsátástól az értékelés napjáig idõarányosan járó kamatot is tartalmazó piaci értéknek) és a könyv szerinti értékének különbözetében megállapított összeget, továbbá külföldi pénzértékre szóló értékpapírok esetén a 30. § (1) bekezdése szerint meghatározott piaci érték és a könyv szerinti érték közötti különbözet összegét.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes